cyanic-selkie/wikianc huggingface dataset:
Անտոնինա Բաևա
Աշխատանք
Բաևայի բանաստեղծքւթյունները 1958 թվականից ի վեր սկսեց հայտնվել «Իշիմսկայա պրավդա», «Երիտասարդ լենինիստ», «Սովետական Զուրալի» և «Ուրալ» ամսագրերի թերթերի էջերում։ Հրապարակվել է «Ուրալների ռուս սովետական պոեզիան» անթոլոգիայում (1983)։ Դրանք դուրս եկան առանձին հավաքածուներում։
Քվելեթուբան
Քվելեթուբան (ქველეთუბანი), գյուղ Վրաստանում։ Գտնվում է Իմերեթի մարզի Զեստափոնի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 108 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Զեստափոնի շրջան
Ցիգանկի (Ազովի շրջան)
Ցիգանկի (Цыганки), գյուղակ Ռուսաստանի Դաշնության Ռոստովի մարզի Ազովի շրջանում։ Մտնում է Ալեքսանդրովսկովո գյուղական համայնքի կազմի մեջ։ Ազով քաղաքից գտնվում է 75 կմ հեռավորության վրա։
Կատեգորիա:Ռոստովի մարզի Ազովի շրջանի բնակավայրեր
Քվեդա Ծիփլավակե
Քվեդա Ծիփլավակե (ქვედა წიფლავაკე), գյուղ Վրաստանում։ Գտնվում է Իմերեթի մարզի Զեստափոնի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 280 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Զեստափոնի շրջան
Յուսթու
Յուսթու (Ustou), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Ուսթ կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09322։
Բնակչություն
Համայնքի բնակչությունը 2008 թվականին կազմում էր 346 մարդ։
Տնտեսություն
2007 թվականի տվյալներով 211 աշխատունակ տարիքի մարդկանցից (15-64 տարեկան) 136-ը տնտեսապես ակտիվ էին, 75-ը անգործ (ակտիվության ցուցանիշը 64,5 %, 1999 թվականին եղել է՝ 68,4 %)։ 136 աշխատունակ բնակիչներից 128-ը աշխատում էին (70 տղամարդ և 58 կին), անաշխատանք էին 8-ը (5 տղամարդ և 3 կին)։ 75 անգործ մարդկանցից 6-ը աշակերտներ կամ ուսանողներ են, 46-ը թոշակառու, 23-ը չէին աշխատում այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Տոմիսլավ Կիշ
Տոմիսլավ Կիշ (Tomislav Kiš, ), խորվաթ ֆուտբոլիստ, լիտվական «Ժալգիրիս» (Վիլնյուս) ակումբի հարձակվող։
Ակումբային կարիերա
Տոմիսլավ Կիշը «Դուբրավա», Զագրեբի «Դինամո», «Կրոացիա» և Սպլիտի «Հայդուկ» ակուբների սան է։ 2012 թվականի մարտի 2-ին «Հայդուկի» կազմում մասնակցելով «Զագրեբի» դեմ խաղին՝ կատարել է նորամուտը Խորվաթիայի առաջնությունում ։ Նոյեմբերի 3-ին «Զադարի» դեմ խաղում Տոմիսլավ Կիշը խփել է իր առաջին գոլը «Հայդուկի» կազմում ։ 2013 թվականին նա թիմին օգնել է նվաճել Խորվաթիայի գավաթը։ 2014 թվականին խաղային պրակտիկա ստանալու նպատակով Կիշը վարձավճարով հանդես է եկել Խորվաթիայի երկրորդ դիվիզիոնի «Դուգոպոլիե» և «Գորիցա» ակումբներում։
2015 թվականի սկզբին Տոմիսլավը վարձավճարով տեղափոխվել է սլովենական «Զավրչ»։ «Դոմժալե» ակումբի դեմ խաղում կատարել է նորամուտը Սլովենիայի առաջնությունում։ Մարտի 7-ին «Կոպեր» ակումբի դեմ խաղում խփել է իր առաջին գոլը «Զավրչի» կազմում ։
2015 թվականի ամռանը Տոմիսլավ Կիշը տեղափոխվել է բելգիական «Կորտրեյք»։ «Աուդ Հևերլե Լյովեն» ակումբի դեմ խաղում նշել է նորամուտը Ժյուպիլե լիգայում։ Հոկտեմբերի 3-ին «Վեստերլո» ակումբի դեմ խաղում Կիշը խփել է իր առաջին գոլը «Կորտրեյքի» կազմում ։ 2016 թվականի ամռանը Տոմիսլավը վարձավճարով տեղափոխվել է «Սերկլ Բրյուգե»։ Օգոստոսի 14-ին «Լիերս» ակումբի դեմ խաղում կատարել է նորամուտը Բելգիայի երկրորդ դիվիզիոնում ։ Օգոստոսի 21-ին «Տյուբիզ» ակումբի դեմ խաղում Կիշը խփել է իր առաջին գոլը «Սերկլ Բրյուգեում» ։
2017 թվականի ամռանը Տոմիսլավ Կիշը միացել է բելառուսական «Շախտյորին» (Սոլիգորսկ)։ Հուլիսի 30-ին «Գորոդեա» ակումբի դեմ խաղում նշել է նորամուտը Բելառուսի առաջնությունում ։ Օգոստոսի 13-ին «Մինսկ» ակումբի դեմ խաղում խփել է իր առաջին գոլը «Շախտյորում» ։
Ձեռքբերումներ
Թիմային
Հայդուկ (Սպլիտ)
Արտաքին հղումներ
Կատեգորիա:Խորվաթ ֆուտբոլիստներ Կատեգորիա:Հայդուկ Սպլիտի ֆուտբոլիստներ Կատեգորիա:Սերկլ Բրյուգեի ֆուտբոլիստներ Կատեգորիա:Կորտրեյկի ֆուտբոլիստներ Կատեգորիա:Ֆուտբոլի հարձակվողներ
Կոչի՛ր ինձ քո անունով (վեպ)
«Կոչի՛ր ինձ քո անունով» (Call Me by Your Name), ամերիկացի գրող Անդրե Ասիմանի վեպը, որն առաջին անգամ հրատարակվել է 2007 թվականին։ Վեպը պատմում է 17-ամյա հրեա պատանու և Իտալիայում հրեական ծագմամբ 24-ամյա ամերիկացի հետազոտողի միջև ինտելեկտուալ զարգացած սիրային հարաբերությունների մասին։ Վեպում խոսվում է նաև 1980-ական թվականներին տեղի ունեցած դեպքերի մասին, իսկ հետո ներկայացվում է, թե ինչ է տեղի ունեցել 20 տարի անց։
Սյուժե
Այդ ամռանը Փերլմաններին հյուր էր եկել Օլիվերը՝ անհոգ ու ազատ մի երիտասարդ, որը տարբերվում էր ինտրովերտ Էլիոյից։ Էլիոն հետաքրքրված էր Օլիվերով` հույս ունենալով իրենց միջև ունենալ «անհապաղ ազգակցություն», և անդադար փորձում է նրան ծանոթացնել քաղաքի և դրա շրջակայքի հետ, բայց Օլիվեր, անտարբեր է լինում։ Երբ Օլիվերը սկսում է մարզել Էլիոյի ուսը թենիս խաղալուց հետո, Էլիոն վախենում է, որ ինչ-որ մեկը կնկատի, թե ինչպես է նա հանդարտվել և արագ հեռանում է։ Չնայած Էլիոն գիտակցում է իր բիսեքսուալությունը և Օլիվերի նկատմամբ հետաքրքրությունը` նա հատկապես հուզված է այն պատճառով, որ Օլիվերը նույնպես հրեա է` զգալով նրանց միջև որոշակի ընդհանրություն։ Նա կասկածում է, որ իր զգացմունքները կլինեն փոխադարձ։
Էլիոն քաղաքում խոստովանում է Օլիվերի հանդեպ ունեցած իր սերը, բայց Օլիվերն առաջարկում է ձևացնել, թե այդ խոսակցությունը չի եղել։ Հետագայում նրանք համբուրվում են գաղտնի վայրում, որտեղ Կլոդ Մոնեն նկարել է իր նկարներից մի քանիսը։ Երբ Էլիոն հագուստի վրայով դիպչում է Օլիվերի առնանդամին, նա հրում է տղային` պատասխանելով «Ես գիտեմ ինձ»։
Հաջորդ օրերին գլխավոր հերոսները միայն հեռանում են միմյանցից։ Էլիոյի մոտ սկսվում է սիրավեպ Մարցիայի հետ։ Հաշտություն փնտրելով՝ Էլիոն Օլիվերի ննջասենյակում թողնում է գրություն, որտեղ խնդրում է խոսել նրա հետ, իսկ Օլիվերը որպես պատասխան առաջարկում է հանդիպել կեսգիշերին։ Նշանակված ժամին նա գնում է Օլիվերի սենյակ և նրանք զբաղվում են սեքսով, որի ընթացքում միմյանց անվանում են իրենց անուններով։ Էլիոն իրեն մեղավոր է զգում կատարվածի համար, նրան տհաճ է այն, ինչ տեղի է ունեցել, և որոշում է, որ իրենց հարաբերություններն այլևս չեն կարող շարունակվել։
Հաջորդ առավոտյան Օլիվերը հագնում է Էլիոյի լողազգեստը և, գրգռելով տղային, նրա համար անում է մինետ` խոստանալով շարունակել իրենց հարաբերությունները։ Էլիոն գիտակցում է, որ առաջվա պես հետաքրքրություն է տածում Օլիվերի նկատմամբ և ցանկանում է լինել նրա հետ։ Դրանից հետո Էլիոն զբաղվում է սեքսով Մարցիայի հետ։ Օրվա երկրորդ կեսին Էլիոն սերմնաժայթքում է դեղձի մեջ։ Քիչ անց գալիս է Օլիվերը, ուտում է դեղձը և դրա պարունակությունը, ինչով շոկի է ենթարկում Էլիոյին։ Նրանք կրկին զբաղվում են սեքսով։
ԱՄՆ վերադառնալուց առաջ Օլիվերը որոշում է երեք օր անցկացնել Հռոմում։ Էլիոն գնում է նրա հետ։ Այնտեղ նրանք բնակվում են հյուրանոցում։ Էլիոն և Օլիվերը զբոսնում են գիշերային Հռոմով՝ երգելով նեապոլիտանական երգեր, համբուրվելով և այդ գիշեր սիրով են զբաղվում վերջին անգամ։ Վերադառնալով Հռոմից՝ Էլիոն տխրում է` հայտնաբերելով, որ իր իրերը վերադարձվել են նախկին սենյակ, իսկ Օլիվերի ներկայությունից սենյակում հետք չի մնացել, բացի կապույտ վերնաշապիկից, որը նա թողել է որպես հիշատակ։ Փորձելով օգնել որդուն` նրա հետ զրուցում է հայրը։ Զրույցի ընթացքում նա հավանություն է տալիս Էլիոյի և Օլիվերի բարեկամությանն ու հարաբերություններին՝ ակնարկելով, որ նա երիտասարդ տարիքում նման բան է ունեցել։ Հայրը խնդրում է Էլիոյին ոչ թե խեղդել ցավը, այլ զգալ այն, որպեսզի տարիքի հետ նա չկորցնի զգալու ունակությունը։ Օլիվերը զանգում է նրանց` տեղեկացնելով իր բարեհաջող ժամանման մասին, և Էլիոյին ասում է, որ իր սենյակից վերցրել է փոքրիկ գրությամբ բացիկը։
Սուրբ Ծնունդին Օլիվերը կրկին այցելում է Փերլմանների ընտանիք՝ հայտարարելով, որ գարնանը կայանալու է իր հարսանիքը։ Նրանք համբուրվում են Էլիոյի հետ, բայց Օլիվերն ավելին չի ցանկանում։ Դրանից հետո Օլիվերը և Էլիոն երկար տարիներ չեն շփվում։
Ութ տարի անց ծնողները զանգահարում են Էլիոյին, որը սովորում է ԱՄՆ-ում և հեռախոսը փոխանցում Օլիվերին, որը կնոջ և երկու որդիների հետ եկել է Փերլմանների առանձնատուն։ Էլիոն Օլիվերին անվանում է իր անունով, բայց նա պատասխանում է այնպես, կարծես մոռացել է այդ մասին, ինչով Էլիոյին ցավ է պատճառում։
Տասնհինգ տարի անց Էլիոն գնում է Օլիվերի մոտ՝ ԱՄՆ, որտեղ Օլիվերը զբաղեցնում է պրոֆեսորի պաշտոնը։ Էլիոն չի ցանկանում հանդիպել Օլիվերի կնոջ և երեխաների հետ` ընդունելով, որ նա դեռ ունի զգացմունքներ Օլիվերի նկատմամբ և խանդ իր ընտանիքի հանդեպ։ Օլիվերը խոստովանում է, որ ինքը հետևել է Էլիոյի ակադեմիական գործունեությանը, ցույց է տալիս նրան այն բացիկը, որը երկար տարիներ պահել է։ Բարում Էլիոն և Օլիվերը իրենց վերջին հանդիպման ժամանակ գալիս են այն եզրակացությանը, որ մարդիկ կարող են երկու զուգահեռ կյանք վարել՝ մեկը իրականության մեջ, մյուսը՝ երևակայության, որը ժխտում է այդ իրականության ազդեցությունը։
Նրանց առաջին հանդիպումից քսան տարի անց և մեկ տարի առաջ, երբ Էլիոն սկսել է պատմել այս պատմությունը, Օլիվերն այցելում է Փերլմանների տունն Իտալիայում։ Նրանք հիշում են միասին անցկացրած ժամանակը և Էլիոն Օլիվերին տեղեկացնում է, որ իր հայրը մահացել է։ Օլիվերը հիշում է ամեն ինչ և ասում է, որ նա նման է Էլիոյին։ Վեպն ավարտվում է Էլիոյի խոսքերով, որտեղ նա ընթերցողին ասում է, որ եթե Օլիվերն իսկապես սիրում է նրան և հիշում է այն ամենը, ինչ նրանց միջև եղել է, ապա նա պետք է «նայի դեմքիս և ինձ անվանի իր անունով»։
Քննադատություն
The New York Times-ի համար «Կոչի՛ր ինձ քո անունով» վեպի ակնարկի մեջ Սթեյսի Դ’երազմոն վեպն անվանել է «բացառիկ գեղեցիկ գիրք» ։ The New Yorker-ի ակնարկի մեջ Սինթիա Զարինն ասել է. «Ասիմանի դեբյուտային վեպը ցույց է տալիս, թե որքան կարելի է գրել կրքի մասին» ։ The Washington Post թերթում Չարլզ Կայզերը գրել է. «Եթե դուք երբևէ տարված եք եղել սիրով, դուք կզգաք այս վեպի բոլոր նրբությունները» ։
Էկրանավորում
Ջեյմս Ավորիի սցենարով ֆիլմի էկրանավորումը ստեղծել է իտալացի ռեժիսոր Լուկա Գուադանյինոն։ Գլխավոր դերերը կատարել են Տիմոտի Շալամեն, Արմի Համերը և Մայքլ Ստալբերգը։ Ֆիլմի համաշխարհային պրեմիերան տեղի է ունեցել 2017 թվականի հունվարի 22-ին Սանդենսի կինոփառատոնում ։ Ֆիլմի սիքվելի նկարահանումները սկսվելու են 2025 թվականին։
Ծանոթագրություններ
Կատեգորիա:2007 վեպեր Կատեգորիա:Ամերիկյան վեպեր Կատեգորիա:Անգլերեն վեպեր Կատեգորիա:Էրոտիկ վեպեր Կատեգորիա:Էկրանավորված ամերիկյան վեպեր Կատեգորիա:Անգլերեն գրքեր Կատեգորիա:Անգլերեն գրականություն
Ալեսյա
Ալեսյա, իրական անունը՝ Օլգա Անատոլևնա Յարմոլենկո (Վոլգա Անատոլեյնա Յարմալենկա, ), բելառուս էստրադային երգչուհի, «Սյաբրի» անսամբլի մեներգչուհի։
Կենսագրություն
Ծնվել է «Սյաբրի» անսամբլի մեներգիչ և ղեկավար, երաժիշտ Անատոլյա Յարմոլենկոյի ընտանիքում ։ Ալեսյան ունի եղբայր՝ Սվյատոսլավը և զարմուհի՝ Ուլյանը ։
Իր կարիերան սկսել է «Ժաուրանաչկա» բելառուսերեն երգով։
2012 թվականին պարգևատրվել է Ֆրանցիսկա Սկորինի մեդալով ։
Անձնական կյանք
Առաջին ամուսինը եղել է կոմպոզիտոր Սերգեյ Լիպենը (ծնվել է 1969 թվականի մարտի 12-ին), եղել է իր պրոդյուսրը։ Միասին ապրել են 13 տարի։
Որդին՝ Անատոլը, 2009 թվականի «Մանկական Նոր ալիք» մրցույթի հանդիսատեսի համակրանքի մրցանակակիր է։
Որդին՝ Մակարը, ծնվել է 2016 թվականի հունիսին
Արտաքին հղումներ
Կատեգորիա:Բելառուս երգիչներ Կատեգորիա:Բելառուս երաժիշտներ Կատեգորիա:21-րդ դարի երգիչներ և երգչուհիներ Կատեգորիա:Երաժիշտներ այբբենական կարգով
Ինդոնեզիայի ֆուտբոլի ազգային հավաքական
Ինդոնեզիայի ֆուտբոլի ազգային հավաքականը (ինդոնեզ.՝ Tim Nasional Sepak Bola Indonesia) ներկայացնում է Ինդոնեզիան ֆուտբոլի միջազգային մրցաշարերում և առանձին հանդիպումներում։ Կառավարվում է Ինդոնեզիայի ֆուտբոլի ասոցիացիայի կողմից և Ասիայի ֆուտբոլի կոնֆեդերացիայի կողմից։ Ինդոնեզիան մասնակցեց 1938 թվականի աշխարհի առաջնությանը՝ դառնալով առաջին ասիական հավաքականը, որ մասնակցել է Աշխարհի առաջնություններին։ Այնուամենայնիվ՝ Ինդոնեզիան դուրս մնաց առաջին ռաունդից՝ պարտվելով Հունգարիային։ Ինդոնեզիայի հավաքականը 4 անգամ մասնակցել է Ասիայի գավաթին, սակայն ոչ մի անգամ խմբային փուլից առաջ չի գնացել ։
ՖԻՖԱ-ի դասակարգման աղյուսակում զբաղեցնում է 175-րդ հորիզոնականը՝ 2017 թվականի հունիսի 1-ի դրությամբ ։
Շնչառական ուղիների վարակ
Շնչառական ուղիների վարակները վարակիչ հիվանդություններ են, որոնք ընդգրկում են շնչուղիները ։ Այս տեսակի վարակը սովորաբար հետագայում դասակարգվում է որպես վերին շնչուղիների վարակ կամ ստորին շնչուղիների վարակ։ Ստորին շնչուղիների վարակները, ինչպիսիք են թոքաբորբը, շատ ավելի ծանր ընթացք ունեն, քան վերին շնչուղիների վարակները, ինչպիսիք են սովորական մրսածությունը։
Վերին շնչուղիների վարակ
Վերին շնչուղիները համարվում են շնչուղիների այն հատվածը, որը գտնվում է՝ գլոտիսից կամ ձայնալարերից վեր, երբեմն այն ընդունվում է որպես կրիկոիդ աճառի վերևում գտնվող տրակտ։ Տրակտի այս հատվածը ներառում է քիթը, սինուսները, ըմպանը և կոկորդը ։ Վերին շնչուղիների տիպիկ վարակները ներառում են տոնզիլիտը, ֆարինգիտը, լարինգիտը, սինուսիտը, միջին ականջի բորբոքումը, գրիպի որոշ տեսակներ և սովորական մրսածությունը։ Վերին շնչուղիների վարակի ախտանիշները կարող են ներառել հազը, կոկորդի ցավը, հարբուխը, քթի փակվածությունը, գլխացավը, ցածր աստիճանի ջերմությունը, դեմքի ճնշումը և փռշտոցը ։
Ախտորոշում
Ախտորոշման համար կատարվում է թոքերի ֆունկցիայի թեստ, որը թույլ է տալիս գնահատել շնչառական ուղիների անցանելիությունը և ֆունկցիոնալ ամբողջականությունը, ինչպես նաև շնչառական տրակտի մի շարք վարակների ախտորոշման նպատակով ։ Մեթոդները, ինչպիսիք են գազի նոսրացման տեխնիկան և պլետիզմոգրաֆիան, օգնում են որոշել ֆունկցիոնալ մնացորդային հզորությունը և թոքերի ընդհանուր հզորությունը ։ Պարզելու համար, թե արդյոք կատարել թոքային ֆունկցիայի առաջադեմ թեստավորում, թե ոչ, հիմնված կլինի նախորդ թեստի արդյունքների աննորմալ բարձր արժեքների վրա ։
Բուժում
Բակտերիաները միաբջիջ օրգանիզմներ են, որոնք առկա են Երկրի վրա, կարող են զարգանալ տարբեր միջավայրերում, ներառյալ մարդու մարմնում ։ Հակաբիոտիկները դեղամիջոցներ են, որոնք նախատեսված են բակտերիալ վարակների բուժման համար, որոնք պահանջում են ավելի խիստ բուժման ընթացք. հակաբիոտիկների օգտագործումը խորհուրդ չի տրվում սովորական բակտերիալ վարակների դեպքում, քանի որ մարմինը, ամենայն հավանականությամբ, կբուժի դրանք ։ Այս դեղերը արդյունավետորեն չի բուժում վիրուսային վարակները, ինչպիսիք են կոկորդի ցավը, գրիպը, բրոնխիտը, սինուսիտը և շնչառական ուղիների ընդհանուր վարակները ։ Դա պայմանավորված է հակաբիոտիկ հատկություններով, որոնք թույլ են տալիս միայն բակտերիաների ոչնչացումը, հակաբիոտիկները չեն ստեղծվել վիրուսների բուժման համար ։ Հիվանդությունների վերահսկման և կանխարգելման կենտրոնը հայտնել է, որ հակաբիոտիկների դեղատոմսերի քանակը բարձր է։ 2018 թվականին ԱՄՆ-ում 47 միլիոն դեղատոմս է ընդունվել այն վարակների համար, որոնք հակաբիոտիկների բուժման կարիք չեն ունեցել ։ Խորհուրդ է տրվում խուսափել հակաբիոտիկների օգտագործումից, բացառությամբ այն դեպքերի, երբ բակտերիալ ինֆեկցիաները ծանր են, փոխանցելի կամ հետագա բարդությունների բարձր ռիսկ ունեն ։ Հակաբիոտիկների անհարկի օգտագործումը կարող է մեծացնել հակաբիոտիկների նկատմամբ բակտերիաների կայունությունը, ազդել մարսողական համակարգի վրա, առաջացնել ալերգիկ ռեակցիաներ և այլ ինտենսիվ կողմնակի ազդեցություններ ։ Ուսումնասիրությունները ցույց են տվել, որ նեղ սպեկտրի հակաբիոտիկները, ինչպիսին է ամոքսիցիլինը, նույնքան արդյունավետ է, որքան լայն սպեկտրի այլընտրանքային դեղերը, երեխաների մոտ սուր շնչառական տրակտի վարակների բուժման համար, բայց ունեն կողմնակի ազդեցությունների ավելի ցածր ռիսկ ։
Կանխարգելում
Չնայած ին վիտրո (in vitro) կատարված հետազոտությունների արդյունքում պարզվել է, որ չնայած N95 ֆիլտրացնող դեմքի ռեսպիրատորների գերազանց զտման կարողությանը, կլինիկական ապացույցներն անբավարար են համարել, որ ստանդարտ վիրաբուժական դիմակները և N95 զտիչ դեմքի շնչառական սարքերը համարժեք են բուժաշխատողներին շնչառական վարակներից կանխարգելելու համար։
Համաճարակաբանություն
Շնչառական վարակները հաճախ ունենում են ուժեղ սեզոնային բնույթ, ձմռանը կլիմայական պայմաններն ավելի շատ են նպաստում վարակի զարգացման և ծանրացմանը։ Մի քանի գործոններ բացատրում են շնչառական վարակների ձմեռային գագաթնակետերը, ներառյալ շրջակա միջավայրի պայմանները և մարդկանց վարքագծի փոփոխությունները։ Վիրուսները, որոնք առաջացնում են շնչառական վարակներ, ազդում են շրջակա միջավայրի պայմաններից, ինչպիսիք են հարաբերական խոնավությունը և ջերմաստիճանը։ Բարեխառն կլիմայական ձմեռներն ունեն ավելի ցածր հարաբերական խոնավություն, ինչը, ինչպես հայտնի է, մեծացնում է գրիպի փոխանցումը ։
Մարդկանց մոտ շնչառական վարակներ առաջացնող վիրուսներից շատերն ունեն տարածվածության սեզոնային տատանումներ։ Գրիպը, մարդու օրթոպնևմովիրուսը (RSV) և մարդու կորոնավիրուսները ավելի տարածված են ձմռանը։ Մարդու բոկավիրուսը և Մարդու մետապնևմովիրուսը առաջանում են ամբողջ տարին, ռինովիրուսները (որոնք առաջացնում են սովորական մրսածություն) հիմնականում առաջանում են գարնանը և աշնանը, իսկ մարդու պարագրիպի վիրուսները ունեն փոփոխական գագաթնակետեր՝ կախված կոնկրետ շտամից։ Էնտերովիրուսները, բացառությամբ ռինովիրուսների, ամռանը հակված են առավելագույնի հասնելու ։
Ծանոթագրություններ
Կատեգորիա:Վարակիչ հիվանդություններ Կատեգորիա:Շնչառական համակարգ
Չոն Կեն Հո
Չոն Կեն Հո (정경호, ), հարավկորեացի դերասան։
Կենսագրություն
Չոն Կեն Հոն հայտնի ռեժիսոր Jung Eul Young-ի որդին է, ով աշխատել է սցենարիստ Kim Soo Hyun-ի հետ այնպիսի նախագծերի վրա ինչպիսիք են `«Mom’s Dead Upset», «My Husband’s Woman», «Life is Beautiful», «Childless Comfort»: Jung Eul Young-ը հենց սկզբից էլ դեմ էր որդու դերասանական կարիերային, բայց Չոն Հոն համառեց և հեռացավ հայրական տնից։ Երեք տարի շարունակ հայր ու որդի չէին շփվում, բայց այժմ նրանք լավ հարաբերություններ ունեն։ Դերասանը ընդունվել է Կորեական լավագույն համալսարաններից մեկի՝ Չունան համալսարանի թատերական բաժինը։ Ուսման առաջին կուրսում նրա սենյակի հարևանը հայտնի դերասան Հա Չոն Ուն էր, ով դրական փոփոխություն կատարեց Կյոն Հոի կյանքում, համոզելով նրան մասնակցել KBS-ի 2003 թվականի լսումներին, որի շնորհիվ ավելի ուշ նա պայմանագիր կնքեց SidusHQ ընկերության հետ։ Դերասանը հայտնի դարձավ «Ներիր, ես սիրում եմ քեզ» դրամայում խաղալուց հետո։ 2006 թվականին դերասանը հայտնվեց մեծ էկրանին «Ավագ դպրոցի գանգստերները» ֆիլմում, մեկ տարի անց դեր ստացավ «Գայլի և Շան ժամանակը» հայտնի դրամայում դեր։ 2008 թվականի ապրիլին Չոնն ու Յու Ա Ին, ում հետ նա մտերմացել էր «5 Stars» դորաման նկարելու ժամանակ, բացեցին տղամարդկանց մոդայիկ հագուստի ինտերնետ խանութ՝ Double Bill:
Ավելի ուշ ռեժիսոր Լի Ջուն Իկը նրան առաջարկեց նկարահանվել «Sunny» ֆիլմում, որտեղ նա մարմնավորել է Yong Deuk անունով բասիստի, ով օգնում էր գլխավոր հերոսուհի Սու Էնայտիին և ամուսնուն Վիետնամի պատերազմի ժամանակ։ Իր առաջին պատմական դերը կատարել է «Թագուհի Ջա Մյոն Հո» սերիալում, հիմնված «Արքայազն Խոդոնի և արքայադուստր Նարկանի մասին պատմության» վրա։
Պատմական սերալում ցածր վարկանիշից հետո նա սկսում է նկարահանվել «Հպա միժպտա» դրամայում, զուգընկերոջ՝ Լի Մի Ջունի հետ լավ էներգիա էին հաղորդում խաղալով տարբեր հասարակական դիրք ունեցող մարդկանց կերպարներ։ Երկրպագուները կարծում էին, որ դրամայի հաջողությունից հետո նա կվերադառնա մի աղմկահարույց նախագծով, բայց Ջոնը ընտրեց մի լիամետրաժ ֆիլմ «Զարմանալի Կե Ջուն Բին»։ Նման ընտրության պատճառը հետաքրքիր սցենարն էր և իր գործընկեր Չան Յու Միի հետ աշխատելու հնարավորությունը։ Դերասանը պատմել է. «Ես երբեք չեմ մտածել, որ ցանկանում եմ դառնալ հայտնի աստղ։ Ինձ համար կարևոր է սցենարը, ռեժիսորը և դերասանական կազմը»։
2010 թվականի նոյեմբերի 30-ին Ջոնը զորակոչվեց բանակ, իսկ 2012 թվականի սեպտեմբերի 4-ին զորացրվեց  ։ Զորացրվելուց հետ առաջին դորաման եղավ «Դաժան քաղաքը»։ Սերիալ թմրավաճառների, ոստիկանության և գաղտնի գործակալների մասին է (Կորեական հեռուստատեսությունում հազվադեպ հանդիպող ժանրերից մեկը)։ 2014 թվականի հունվարին դերասանի և Girls’ Generation խմբի  երգչուհի Չհվե Սու Յոնգի գործակալությունները հաստատեցին նրանց հարաբերությունները։
Ֆիլմագրություն
Դորամաներ Ֆիլմեր
Մրցանակներ
Ծանոթագրություններ
Կատեգորիա:Օգոստոսի 31 ծնունդներ Կատեգորիա:1983 ծնունդներ Կատեգորիա:Հարավկորեացի դերասաններ Կատեգորիա:Հեռուստատեսային դերասաններ Կատեգորիա:Չունգ Անգի համալսարանի շրջանավարտներ
Չեպրասովսկի (Ազովի շրջան)
Չեպրասովսկի (Чепрасовский), ավան Ռուսաստանի Դաշնության Ռոստովի մարզի Ազովի շրջանում։ Մտնում է Կուգեյսկովո գյուղական համայնքի կազմի մեջ։ Ազով քաղաքից գտնվում է 45 կմ հեռավորության վրա։
Կատեգորիա:Ռոստովի մարզի Ազովի շրջանի բնակավայրեր
Ակաշ (զենիթահրթիռային համալիր)
Ակաշ (आकाश - Երկինք), Հնդկաստանում նախագծված փոքր տարածությունների զենիթահրթիռային համալիր, որը նախատեսված է օբյեկտների ու զորքերի խմբավորումների հակաօդային պաշտպանության համար։
Նախագծում և փորձարկում
Ակաշ զենիթահրթիռային համալիրը նախագծվել է Հնդկաստանի պաշտպանության նախարարության և Պաշտպանական հետազոտությունների և մշակումների կազմակերպության կողմից 1984 թվականին։ Մինչ օրս զենիթահրթիռային համալիրի նախագծման և մշակման աշխատանքների իրականացման համար ծախսվել է 125 միլիոն ԱՄՆ դոլար։ Կարծիք է եղել, որ Ակաշը հանդիսանում է խորհրդային Կուբ զենիթահրթիռային համալիրի «ոչ օպտիմալ արդիականացված» օրինակը ։
2007 թվականի դեկտեմբերին Չանդիպուր հրաձգարանուկ տեղի ունեցավ Ակաշի հաջող փորձարկում, որի շրջանակներում ոչնչացվեցին օդային 9 թիրախներ։
Համալիրի կազմ
Ակաշ զենիթահրթիռային համալիրի կազմի մեջ մտնում են կրակի կառավարման վահանակը, «Rajendra» բազմաֆունկցիոնալ ռադիոլոկացիոն կայանը, արձակման շարժական կայանքները (յուրաքանչյուրի վրա երեք զենիթային կառավարվող հրթիռներ), կապի և պահպանության ավտոմեքենաները։
Կազմակերպչական տեսակետից համալիրի խումբը (դիվիզիոնը, գումարտակը) կազմված է խմբի հրամանատարական կետից և չորս կրակային մարտկոցներից։ Մարտկոցը կազմված է մարտկոցի կառավարման կետից և չորս արձակման կայանքներից։
Ակաշ զենիթահրթիռային համալիրի արձակման միջոցները հնարավոր է տեղադրելինչպես թրթուռային, այնպես էլ անիվավոր փոխադրամիջոցների վրա։
Մարտավարատեխնիկական բնութագիր
Զենիթային կառավարվող հրթիռն իրենից ներկայացնում է ծանր վառելիքային, երկաստիճան, 5,8 մետր երկարությամբ, նվազագույնը 700 կիլոգրամ քաշով զանգված։ Հրթիռի թռիչքային առավելագույն արագությունը կազմում է 1000 մ/վրկ։ Մարտագլխիկի քաշը հասնում է մինչև 60 կիլոգրամի։ Մինչև 500 մ/վրկ. արագույուն հավաքելու ժամանակահատվածը կազմում է 4,5 վրկ, ինչից հետո միանում է Ուղղահոս օդային ռեակտիվ շարժիչը՝ արագությունը ավելացնելով երկու անգամ։ Ուղղահոս օդային ռեակտիվ շարժիչի աշխատանքի ժամանակը կազմում է 30 վրկ. :
Զենիթահրթիռային համալիրը հնարավորություն ունի խոցել 3,5-ից մինչև 25 կիլոմետր փոքր և միջին հեռավորության թիրախներ։
Համալիրի ֆազային ցանցային անտենան հնարավորություն է տալիս միաժամանակ ուղեկցել մինչև 64 նշանակետ և իրականացնել մինչև 12 հրթիռի միաժամանակյա արձակում։
Արտադրություն և վաճառք
2008 թվականին Հնդկաստանի ռազմաօդային ուժերի համար Ակաշ զենիթահրթիռային 2 դիվիզիոնի մատակարարման մասին պայմանագիր կնքվեց։
2009 թվականի մարտին հնդկական «Տատա Պաուեր» («Tata Power») ընկերության հետ կնքվեց պայմանագիր, որի համաձայն երկրի ռազմաօդային ուժերին պետք է մատակարարվեր Ակաշ զենիթահրթիռային համալիրի ևս մեկ դիվիզիոն կազմված 16 արձակող կայանքներից։  Պայմանագիրը պետք է իրականացվեր մինչև 2011 թվականի վերջ։ Պայմանագրի արժեքը կազմում էր 36,4 միլիոն ԱՄՆ դոլար ։
Ծանոթագրություններ
Կատեգորիա:Հնդկաստանի հրթիռային զենքեր Կատեգորիա:Զենիթահրթիռային համալիրներ
Բառակազմական բառարան
Բառակազմական բառարան, բառարանի տեսակ. բառացանկն ընդգրկում է գործածական բոլոր բառերը։ Երբեմն այն սահմանափակվում է՝ ելնելով բառարանի նպատակից (օրինակ՝ դպրոցական բնույթի բառարաններում)։ Գլխաբառը գրվում է ձևաբանական կամ ստուգաբանական բաղադրիչների առանձնացումով։ Բառի ձևաբանական կազմի տարրերը (արմատ, հոդակապ, ածանց) առանձնացվում են հատուկ նշանով։ Այստեղ տրոհումը կատարվում է ըստ խոսողների լեզվամտածողության, առանձնացվում է այն բաղադրիչը, որը ինքնուրույնաբար խոսողների կողմից գիտակցվում է։ Որոշ բառարաններում կատարվում է նաև ստուգաբանական բաղադրիչների առանձնացում։ Այսպիսի բաղադրիչների ինքնուրույնությունը որոշվում է լեզվաբանական հատուկ վերլուծությամբ։ Հաճախ որոշվում է նաև բառակազմական աստիճանականությունը՝ ըստ բառաբարդող տարրերի (բառակազմական հիմք, բառակազմական ածանց), օրինակ՝ գործ//ստեղծագործ//ստեղծագործություն։
Աղբյուրներ
Կատեգորիա:Բառարաններ ըստ տիպի
Ջունգ Գա Ռամ
Ջունգ Գա Ռամ (정가람, ), հարավկորեացի դերասան։ Առավել հայտնի է դարձել «Չորրորդ հորիզոնական» (2016), «Բանաստեղծն ու տղան» (2017), «Սպասում» (2012), «Սիրային տագնապ» (2019) ֆիլմերում ունեցած դերերով։
Արտաքին հղումներ
Կատեգորիա:1993 ծնունդներ Կատեգորիա:Ապրող անձինք Կատեգորիա:Հարավկորեացի դերասաններ Կատեգորիա:Հարավկորեացի հեռուստատեսային դերասաններ
Յումենգա
Յումենգա (Юменьга), գետ Արխանգելսկի մարզում, Ռուսաստանում, հոսում է Վերխնետոեմսկի շրջանում։ Գետաբերանը տեղակայված է Կովա գետի աջ ափին՝ 16 կմ հեռավորության վրա։ Գետի երկարությունը՝ 27 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ալի (Արդահանի գավառ)
Ալի, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Փոսխովի շրջանում ։
Բնակչության մասին տեղեկություններ չեն պահպանվել։
Ծանոթագրություններ
Կատեգորիա:Արևելյան Հայաստանի գյուղեր Կատեգորիա:Թուրքիայի գյուղեր
Ղվերկ (Զեստափոնի շրջան)
Ղվերկ (ღვერკი), գյուղ Վրաստանում։ Գտնվում է Իմերեթի մարզի Զեստափոնի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 51 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Զեստափոնի շրջան
Յուշանտեն
Բնակչություն
Համայնքի բնակչությունը 2008 թվականին կազմում էր 35 մարդ։
Տնտեսություն
2007 թվականի տվյալներով 26 աշխատունակ տարիքի մարդկանցից (15-64 տարեկան) 11-ը տնտեսապես ակտիվ էին, 15-ը անգործ (ակտիվության ցուցանիշը 42,3 %, 1999 թվականին եղել է՝ 58,8 %)։ 11 աշխատունակ բնակիչներից 7-ը աշխատում էին (2 տղամարդ և 5 կին), անաշխատանք էին 4-ը (2 տղամարդ և 2 կին)։ 15 անգործ մարդկանցից 2-ը աշակերտներ կամ ուսանողներ են, 7-ը թոշակառու, 6-ը չէին աշխատում այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Չումբուր-Կոսա (Ազովի շրջան)
Չումբուր-Կոսա (Чумбур-Коса), գյուղակ Ռուսաստանի Դաշնության Ռոստովի մարզի Ազովի շրջանում։ Մտնում է Մարգարիտովսկովո գյուղական համայնքի կազմի մեջ։ Ազով քաղաքից գտնվում է 50 կմ հեռավորության վրա։
Կատեգորիա:Ռոստովի մարզի Ազովի շրջանի բնակավայրեր
Կույսերի երկիր
Կույսերի երկիր (կամ Կանանց երկիր, Կանանց կղզի, Օրիորդաց կղզի և այլն), իռլանդական դիցբանության և միջնադարյան գրականության մեջ, հատկապես՝ ասպետական վեպի ժանրում հանդիպող գաղափար։ Վերջինում կղզու փոխարեն հաճախ ամրոց է նկարագրվում, որը հայտնի է Կույսերի դղյակ անունով։
Իռլանդական դիցաբանություն
Հին իռլանդական առասպելներում ու ժողովրդական հեքիաթներում կելտական անդրաշխարհը գտնվում էր կա՛մ ժայռի մեջ, կա՛մ լճի խորքերում, կա՛մ էլ ծովից այն կողմ։ Իռլանդիայի մեծագույն բանաստեղծ Օշինին Նիավը ծովով տանում է Երիտասարդության երկիրը, որի արքայադուստրն էր, բայց մի քանի շաբաթ անց Իռլանդիա վերադառնալով նա պարզում է, որ շատ հարյուրավոր տարիներ են անցել իր բացակայության ընթացքում ։ Մեկ այլ իռլանդական լեգենդում Կուխուլինի որդի Կոնլային մի խորհրդավոր կին մի խնձոր է տալիս ու մեկ ամիս անց նրան նորից այցելելով՝ ստիպում իր հետ գնալ իր երկիրը․ «Արի իմ փայլող նավը, չնայած պայծառ արևը մայր է մտնում, մենք այնտեղ կհասնենք մինչև գիշեր։ Բացի կանանցից ու աղջիկներից այնտեղ ուրիշ ոչ ոք չի ապրում»։ Կոնլան նստում է նրա նավն ու այլևս ոչ ոք նրան չի տեսնում ։
12-րդ դարում գրված հին իռլանդերեն «The Voyage of Bran» գրքում նշվում է, որ Բրան մաք Ֆիբեյլին այցելում է մի խորհրդավոր կին ու նրան ստիպում իր հետ նավարկել դեպի Կանանց երկիրը ։ Այդ կնոջ ձեռքին խնձորենու ճյուղ կար, այնպես ինչպես Վերգիլիոսի «Էնեական»-ում Էնեասին ցած դեպի անդրաշխարհ ուցեկցող սիբիլի ձեռքին ։ Այս խորհրդավոր կինը ստիպում է Բրանին նավարկել դեպի Կանանց երկիրը, և վերադառնալուց հետո Բրանը նույնպես տեսնում է, որ Իռլանդիայում հարյուրավոր տարիներ են անցել իր բացակայության ընթացքում։ «Book of the Dun Cow» գրքի մեկ այլ առասպելում ճանապարհորդ Մաել Դուինը նավարկում է մի խորհրդավոր օվկիանոսով ու մեկ անգամ ափ իջնում մի ապակե կղզում, որտեղ մի կին էր ապրում կախարդական, գավաթանման պոչով, մեկ ուրիշ անգամ՝ Կանանց կղզում ։
Արթուրյան լեգենդ ու միջնադարյան գրականություն
Անդրաշխարհում նշվող Օրիորդաց երկիրը չի սահմանափակվում միայն իռլնդական առասպելներով։ «The Isle of Ladies» միջին անգլերենով գրված մի երազի մեկնաբանության մեջ նշվում է, որ երազ տեսնողն այցելել է մի կախարդական կղզի, որտեղ միայն կանայք էին ապրում ։ Իռլանդացի Մաել Դուինի նման, այստեղի երազ տեսնողն ապակե կղզում մի կնոջ է հանդիպում, որն ուղեկցում է այդ և հարևան կղզու թագուհիներին, իսկ հարևան կղզում խնձորներ էին աճում, որով ապրում էին այդ կանայք։ Այդ կախարդական կղզու անունը Ավալոն է, որը ղեկավարում է Մորգանա փերին մյուս ինը կախարդուհիների հետ, ինչպես նշում է Ջեոֆրի Մոնմուտցին իր 12-րդ դարի «Մեռլինի կյանքը» գրքում, իսկ կղզու անունն առաջացել է «խնձորների կղզի» բառակապակցությունից (island of apples) ։ Մորգանի ու այլ կախարդուհիների նավակը գալիս է մահացու վիրավոր Արթուր արքային Ավալոն տեղափոխելու, ինչպես նշվում է ֆրանսերեն «Լանսելոթ-Գրաալ» ասպետական վեպում ու հետագա շրջանի այլ գործերում, այդ թվում՝ Թոմաս Մելորիի «Արթուրի մահը» գրքում ։ Միջնադարյան ժամանակներից ի վեր Ավալոնը նույնացվել է այժմ Անգլիայում գտնվող սուրբ Միխայիլի բլրի հետ, որը նախկինում կղզի է եղել։ Կույսերի դղյակը (երբեմն երկու տարբեր դղյակներ) հանդիպում է արթուրյան լեգենդների տարբեր հատվածներում․ այն պատկանում է Մորգանային կամ կապվում Սուրբ Գրաալի հետ։ Սովորաբար նույնացվում է շոտլանդական Էդինբուրգյան դղյակի հետ, որն առնվազն 11-րդ դարից հայտնի է որպես «կույսերի դղյակ», կամ էլ ըստ ուելսական տարբերակի՝ գտնվում է Անգլիայի Գլոստեր քաղաքի շրջակայում ։
Արտաքին հղումներ
Կատեգորիա:Հորինված բնակավայրեր Կատեգորիա:Միջնադարյան գրականություն
Մեծ սեր (ֆիլմ, 2006)
«Մեծ սեր» («Большая любовь»), ռուսական կատակերգական գեղարվեստական ֆիլմ, որը նկարահանել է ռեժիսոր Դմիտրի Ֆիքսը 2006 թվականին։
Ֆիլմի պրեմիերան Ռուսաստանի կինոթատրոններում կայացել է 2006 թվականի փետրվարի 16-ին  ։
Սյուժե
1962 թվականի օգոստոս։ Սպասվում է Խորհրդային զինված ուժերի կրճատում։ Գեներալ-մայոր Անտոն Իվանովիչ Ուլիբաբովը (Միխայիլ Պորեչենկով), ով մասնակցել է հայրենիքի համար մղվող մարտերին, ամուրի է և խմիչքի սիրահար, երկու շաբաթվա ընթացքում ամուսնանալու հրաման է ստանում, հակառակ դեպքում նրան սպառնում է բանակից հեռացում։
Հարսնացու փնտրելու համար գեներալը Կուրսկից Մոսկվա է թռչում ինքնաթիռով։ Թռիչքի ժամանակ իրեն դանիացի համարող ոչ ադեկվատ ուղևորը խլում է մաուզերը և, այն ուղղելով բորտուղեկցորդուհու գլխին, պահանջում թռչել Կոպենհագեն։ Ուլիբաբովը չեզոքացնում է նրան, փրկում բորտուղեկցորդուհուն և կանխում ինքնաթիռի առևանգման փորձը։
Մոսկվայում Ուլիբաբովը դիմում է պրոֆեսիոնալ խնամախոսի ծառայություններին, որն իր համար ընտրում է հարսնացու՝ գեղեցկուհի-բորտուղեկցորդուհի Կալերիային (Յուլիա Մենշովա), որը մարշալի դուստր է և ապրում է խիստ կանոններով։ Պարզվում է, որ այս հարսնացուն հենց այն բորտուղեկցորդուհին է, որին գեներալը փրկել է ինքնաթիռում։ Պարզվում է, որ երիտասարդությունից աղջիկը նախապաշարմունք ունի՝ չամուսնանալ զինվորականների հետ։ Կալերիայի առաջին ամուսինը եղել է ռազմական փորձարկող օդաչու և զոհվել է, և դրանից ավելի վաղ նրա համար գուշակել էին, որ զինվորականները նրան միայն դժբախտություններ կբերեն։ Այսպիսով, տեսնելով գեներալին խնամախոսի կողքին, հավանական հարսնացուն պարզապես փախչում է։
Շուտով գեներալը այցելում է Կոնստանտինին՝ իր մոսկովյան ռազմաճակատային ընկերոջը, որը Հայրենական մեծ պատերազմի ժամանակ երեք օր իր վրա քարշ էր տվել Անտոնին՝ դուրս հանելով թշնամու շրջապատումից։ Բայց ընկերը տանը չէ, և Անտոնի դուռը բացում է կոմունալ բնակարանում ապրող ընկերոջ հարևանը՝ նույն բորտուղեկցորդուհին։
Արտաքին հղոմներ
Կատեգորիա:Ռուսական ֆիլմեր Կատեգորիա:Ռուսական կինոկատակերգություններ Կատեգորիա:Ռուսերեն ֆիլմեր Կատեգորիա:2006 ֆիլմեր
Range Rover Evoque
Range Rover Evoque, պրեմիում կոմպակտ ավտոմեքենա է, որն արտադրում է բրիտանական Land Rover ընկերությունը։ Հանդիսանում է Land Rover LRX կոնցեպտի շարունակությունը, որը ցուցադրվել է 2008 թվականին, Դետրոյթ քաղաքում։
Range Rover Evoque–ի արտադրությունը սկսվել է 2011 թվականի հուլիսի 4–ից Հոլիվուդում, Jaguar Land Rover խմբի գործարանում ։ Մեքենան աշխատում է 150 կամ 190 ձիաուժ հզորությամբ դիզելային շարժիչներով, որոնք արդեն հայտնի էին Land Rover Freelander 2–ից, այնպես էլ 2 լիտր աշխատանքային ծավալով 240 ձիաուժ հզորությամբ բենզինային շարժիչով։ Դիզելային շարժիչները աշխատում են 6 աստիճան մեխանիկական կամ ավտոմատ փոխանցման տուփերով։ 2014 թվականի մոդելները աշխատում են 9 աստիճան ավտոմատ փոխանցման տուփով։ Բենզինային շարժիչը հասանելի է միայն ավտոմատ փոխանցման տուփով աշխատող տարբերակներին։
Մեքենան անցել է Euro NCAP թեստը 2011 թվականին ։
Հղումներ
Կատեգորիա:Ավտոմեքենաներ Կատեգորիա:Ավտոմեքենաներ ըստ արտադրման երկրի
Պատանդներ (ֆիլմ, 2017)
«Պատանդներ», ռեժիսոր Ռեզո Գիգինեիշվիլիի ռուս-վրացական դրամատիկական ֆիլմը։ Պրեմիերան Ռուսաստանում կայացել է 2017 թվականի սեպտեմբերի 21-ին ։ Ֆիլմը նկարահանվել է իրական իրադարձությունների հիման վրա։
Ֆիլմը ցուցադրվել է Բեռլինի կինոփառատոնում՝ «Պանորամա» ծրագրի շրջանակներում, իսկ «Կինոտավրում» արժանացել է երկու մրցանակի՝ Լավագույն ռեժիսուրայի և Լավագույն օպերատորական աշխատանքի համար։
Սյուժե
Ֆիլմի գործողությունները ծավալվում են 1983 թվականին Վրաստանում։ Սյուժեի կենտրոնում ապահովված ընտանիքների ներկայացուցիչներ 6 տղաներից ու աղջիկներից բաղկացած ընկերախումբն է։ Նրանք ծրագրել են ինքնաթիռի առևանգում, որպեսզի փախչեն «երկաթե վարագույրից» այն կողմ։
Սակայն ամեն ինչ ընթանում է ոչ ըստ պլանի, և առևանգման փորձը վերածվում է արյունալի կոտորածի, որտեղ ահաբեկիչներն սպանում են 5 մարդու, 12 ուղևոր մնում են հաշմանդամ, իսկ Տու-134 չվերթի ևս 50 ուղևոր հոգեբանական տրավմա են ստանում։ Փրկված տղամարդ ահաբեկիչները դատապարտվել են պատժի առավելագույն չափի։
Քնադատություն
Ֆիլմը ձախողվել է վարձույթում և բացասաբար է գնահատվել քննադատների կողմից ։
Արտաքին հղումներ
Կատեգորիա:Ռուսերեն ֆիլմեր Կատեգորիա:2017 ֆիլմեր Կատեգորիա:Ռուսական դրամա ֆիլմեր Կատեգորիա:Վրացերեն ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ռուսական ֆիլմեր Կատեգորիա:Վրացական ֆիլմեր Կատեգորիա:2017 դրամա ֆիլմեր
Ճշմարտություն
Ճշմարտությունը մարդու կողմից ստեղծված մեծագույն արժեքներից է։ Փիլիսոփայության պատմության մեջ ճշմարտության հիմնախնդրին միանշանակ իմաստավորում չի տրվել։ Ի սկզբանե փիլիսոփայության երկու հիմնական ուղղությունները՝ մատերիալիզմը և իդեալիզմը հարցին մոտեցել են տարբեր տեսանկյունից։ Անտիկ դարաշրջանում մատերիալիստ մտածողներ Դեմոկրիտեսը, Էպիկուրը և այլք ճշմարտությունը դիտել են որպես գիտելիքների համապատասխանությունը իրերի բնույթին։ Իսկ իդեալիստ մտածողներ Պարմենիդեսը, Պլատոնը ճշմարտությունը համարում էին վերզգայական հավերժ գաղափար։ Արիստոտելը ճշմարտություն էր դիտում իդեալական ձևերի հետ մտածողության համապատասխանությունը։ Այդպիսի ճշմարտություն մարդը ձեռք է բերում գոյություն ունեցող իրերն ընկալելու միջոցով։ Այսինքն՝ մարդու զգայությունների, պատկերացումների, մտքերի համապատասխանությունը առարկաների հատկություններին դրսևորվում է որպես ճշմարտություն։ Միջին դարերում ավարտուն, անհերքելի ճշմարտություն է համարվում կրոնական դոգմաների բովանդակությունը, աստծո բնույթի և էության վերաբերյալ եկեղեցու հայրերի պատկերացումները, սուրբ գրքերի շարադրանքը։ Թ. Աքվինացու, Օգոստինոսի համոզմամբ՝ այդպիսի ճշմարտությունները բնածին են և անկասկածելի։ Աքվինացու համոզմամբ՝ ճշմարտությունն իրերի բովանդակության համապատասխանությունն է աստվածային բանականության հետ։ Իսկ հավատը համարվում է գերբնական ճշմարտություն։ Ճշմարտության ըմբռնման հարցում զգալի զանազանություն է նկատվում օբյեկտիվ և սուբյեկտիվ իդեալիզմի դիրքորոշումներում։ Օբյեկտիվ իդեալիստների համոզմամբ, ճշմարտությունը իդեալական գոյերի հավերժ, անփոփոխ, ժամանակից դուրս գտնվող հատկություն է։ Այդպիսի ըմբռնման տեսանկյունից, ճշմարտությունը դիտվում է որպես ճանաչողությունից անկախ գոյություն ունեցող իդեալական գոյերի հատկություն։ Այստեղ ճշմարտության դատողությունները համարվում են բնածին գաղափարներ։ Նման համոզմունքներ զարգացրել են Պլատոնը, Օգոստինոսը, հեգելը և այլք։ Սուբյեկտիվ իդեալիստները (Բերկլի, Հյում, Կանտ) ճշմարտությունը դիտում են որպես ինքն իր համաձայնության մեջ գտնվող անձի հատկություն։ Նման համոզմունքներում ճշմարտություն է դիտվում մտածողության համապատասխանությունը անձի զգայություններին։ 17-18-րդ դարերում սենսուալիստ մտածողներ Ֆ. Բեկոնը, Ջ. Լոկը, Հելվեցիուսը ճշմարտությունը նույնացնում էին մարդկային զգայությունների բովանդակության հետ։ Իսկ ռացիոնալիստ մտածողներ Դեկարտի, Սպինոզայի, Լայբնիցի հայացքներում ճշմարտություն էր դիտվում ինտելեկտուալ ինտուիցիայի միջոցով ձեռք բերված գիտելիքը։ Ճշմարտության հիմնախնդրին յուրահատուկ մոտեցում են ցուցաբերում պրագմատիկները Ջեյմսը, Պիրսը։ Պիրսի համոզմամբ՝ ճշմարտությունը գաղափարների ու գործողությունների համապատասխանությունն է Ճշմարտություն՝ գաղափար, որը համապատասխանում է օբեկտիվ/անաչառ/ իրականությանը։ Սուբյեկտի կողմից իրականության համապատասխան արտացոլումն է։ Ճշմարտությունն իրականության հենց այնպիսի վերարտադրումն է, ինչպիսին այն կա՝ գիտակցությունից դուրս և նրանից անկախ։ Ճշմարտության չափանիշները դիտարկվում են ճանաչողության տեսության՝ գնեսեոլոգիայի շրջանակներում։ Գնեսեոլոգիան փիլիսոփայության այն բաժինն է, որն ուսումնասիրում է ճանաչողական գործունեության ընթացքում սուբյեկտի և օբյեկտի փոխհարաբերությունները, գիտելիքի և իրականության հարաբերակցությունը, մարդու կողմից աշխարհի ճանաչման հնարավորությունները, ճշմարտության չափանիշներն ու գիտելիքի հավաստիությունը։
Իդեալիստական փիլիսոփայության համակարգերում ճշմարտությունը համարվել է իդեալական օբյեկտների հավերժ ու անփոփոխ հատկություն /Պլատոն/, բանականության բնածին հատկանիշ /Դեկարտ/ կամ մտքի ապրիորի ձև /Կանտ/։ Ըստ դիալեկտիկական ըմբռնման՝ ճշմարտությունը գիտելիքների ծավալուն գործընթաց է /Հեգել/։ Իսկ պրագմատիզմը ճշմարիտ է համարում այն գիտելիքը, որը գործնականորեն կիրառելի է և ապահովում է հաջողություն։
Փիլիսոփայության շրջանակներում քննարկվում է այնպիսի կատեգորիա, ինչպիսին է օբյեկտիվ ճշմարտությունը, ինչը մարդուց և մարդկությունից անկախ գիտելիքի բովանդակությունն է։ Կա նաև բացարձակ և հարաբերական ճշմարտություն, ինչը դիալեկտիկական մատերիալիզմի կատեգորիա է։
Ճշմարտություն տերմինն օգտագործվում է նաև ձևական տրամաբանության մեջ։ Գոյություն ունի «տրամաբանական ճշմարտություն», որը հակադրվում է փաստական ճշմարտությանը։ Տրամաբանության մեջ ասույթը համարվում է ճշմարիտ, եթե նրա ձևը համընկնում է կամ որոշ թույլատրելի գործողություններից հետո կարող է համընկնել տրամաբանական օրենքի հետ։
Արտաքին հղումներ
Կատեգորիա:Փիլիսոփայություն Կատեգորիա:Մետաֆիզիկայի հասկացություններ Կատեգորիա:Գոյաբանություն
Մայքլ Բի Ջորդան
Մայքլ Բակարի Ջորդան (Michael Bakari Jordan, ), ամերիկացի դերասան։
1987-2011: Վաղ կյանք և կարիերայի սկիզբ
Մայքլ Բակարի Ջորդանը ծնվել է 1987 թվականի փետրվարի 9-ին Կալիֆորնիա նահանգի Սանտա Անա քաղաքում։ Նա Մայքլ Ջորդանի և Դոնա Դեյվի երեք երեխաների մեկն է ։ Ունի ավագ քույր՝ Ջամիլան, և կրտսեր եղբայր՝ Խալիդը ։ Նա սովորել է Նյու Ջերսի նահանգի Նյուարկ քաղաքում գտնվող արվեստի ավագ դպրոցում, որտեղ նաև խաղացել է բասկետբոլային թիմում ։
Ջորդանը իր կարիերան սկսել է որպես մոդել՝ նկարահանվելով այնպիսի ընկերությունների գովազդներում, որոնցից են՝ Modell's Sporting Goods և Toys "R" Us : Նա իր դերասանական կարիերան սկսել է 1999 թվականին՝ ստանալով փոքրիկ դերեր «Քոսբի» և «Սոպրանոներ» հեռուստասերիալներում ։ 2001 թվականին նա նկարահանվեց «Հարդբոլ» ֆիլմում, իսկ հետագայում նկարահանվեց այնպիսի հայտնի հեռուստասերիալներում, որոնցից են՝ «Մետաղալար» (2002), «Իմ բոլոր երեխաները» (2003-2006), «Ուրբաթ երեկոյի լույսերը» (2009-2011), «Ծնողներ» (2010-2011) և այլն ։
2012-ներկա։ Ճանաչում և հաջողություն
2012 թվականին Ջորդանը ստացավ իր առաջին գլխավոր դերը «Ֆրութվեյլ կայարան» ֆիլմում, որի պրեմիերան կայացավ հաջորդ տարի ։ 2015 թվականին էկրան բարձրացավ Սիլվեստր Ստալոնեի մասնակցությամբ «Քրիդ» սպորտային դրաման, որտեղ Ջորդանը մարմնավորում է գլխավոր հերոս Ադոնիս Քրիդին։ Նա արժանացավ կինոքննադատների բարձր գնահատականին այդ ֆիլում նկարահանվելու շնորհիվ, ինչպես նաև ստացավ «Լավագույն դերասան» մրցանակը մի քանի մրցանակաբաշխություններում ։ 2018 թվականին կայացավ սուպերհերոսների մասին պատմող «Սև հովազ» ֆիլմի պրեմիերան, որտեղ Ջորդանը մարմնավորում է Էրիկ Քիլմոնգերին ։
Անգելիկա Լատուֆուիպեկա Տուկահո
Արքայադուստր Անգելիկա Լատուֆուիպեկա Տուկուահո (Angelika Lātūfuipeka Halaevalu Mataʻaho Napua-o-kalani Tukuʻaho, ), Տոնգայի թագավորության արքայադուստր, Տուպոուի թագավորական տան անդամ։ Տոնգայի արքա Տուպոու VI-ի միակ դուստրը։ Արքայադուստրը 2012 թվականի օգոստոսի 22-ից համարվում է Ավստրալիայում Տոնգայի Գերագույն հանձնակատարը ։ Պաշտոնը ստանձնել է հորից հետո, որն այդ պաշտոնը զբաղեցնում էր որպես գահի ժառանգորդ ։
Հովանավոր կազմակերպություններ
Արքայադուստրը հովանավորում է`
Ռոլֆ Հերման Նևանլինա
Ռոլֆ Հերման Նևանլինա (Rolf Herman Nevanlinna, ), ֆինն մաթեմատիկոս, եղել է Ֆինլանդիայի ակադեմիայի հիմնադիր անդամ (1948 թ.)։ Ավարտել է Հելսինկիի համալսարանը (1917 թ.)։ Եղել է Հելսինկիի համալսարանի (1926 թվականից) և Ցյուրիխի համալսարանի (1946 թվականից) պրոֆեսոր։ 1941-1945 թվականներին եղել է Հելսինկիի համալսարանի ռեկտորը։ Հիմնական աշխատանքները վերաբերում են անալիտիկ և մերոմորֆ ֆունկցիաների տեսությանը, ռիմանյան մակերևույթների տեսությանը, գծային տարածություններին և, այսպես կոչված, բացարձակ անալիզին։ Անալիտիկ և մերոմորֆ ֆունկցիաների տեսության մեջ Նևանլինայի մշակած (որոշ մասը եղբոր՝ Ֆրիտյոֆ Նևանլինայի հետ) նոր մեթոդներն ընկած են մերոմորֆ ֆունկցիաների արժեքների բաշխման տեսության հիմքում, այդ տեսության ամենահիմնական արդյունքներից են Նևանլինայի երկու հիմնական թեորեմները։ Օգտագործելով հարմոնիկ չափի և հիլբերտյան տարածության մեթոդները՝ Նևանլինան մեծարժեք արդյունքներ է ստացել ռիմանյան մակերևույթների, ինչպես նաե պոտենցիալի տեսության մեջ։ Նշանակալից է Նևանլինայի ազդեցությունը կոմպլեքս փոփոխականի ֆունկցիաների տեսության հայկական գիտական դպրոցի կազմավորման վրա։ Շրջանում և կիսահարթության մեջ մերոմորֆ ֆունկցիաների ֆակտորիզացիայի, ինչպես նաե մերոմորֆ ֆունկցիաների արժեքների բաշխման վերաբերյալ Նևանլինայի դասական արդյունքները զարգացում են գտել հայ մաթեմատիկոսների աշխատանքներում։ Նևանլինան մասնակցել է 1965 թվականին Երևանում տեղի ունեցած ֆունկցիաների տեսության միջազգային գիտաժողովին։ Նևանլինան շատ երկրների ակադեմիաների անդամ կամ պատվավոր անդամ էր։ 1959-1962 թվականներին եղել է Մաթեմատիկոսների միջազգային միության պրեզիդենտը։
Ծանոթագրություններ
Կատեգորիա:Ֆինն մաթեմատիկոսներ Կատեգորիա:Մաթեմատիկոսներ այբբենական կարգով Կատեգորիա:20-րդ դարի մաթեմատիկոսներ Կատեգորիա:Հելսինկիի համալսարանի շրջանավարտներ Կատեգորիա:Պրուսիայի գիտությունների ակադեմիայի անդամներ Կատեգորիա:Շվեդիայի գիտությունների թագավորական ակադեմիայի անդամներ
Շիմշիլաքեդ (Զեստափոնի շրջան)
Շիմշիլաքեդ (შიმშილაქედი), գյուղ Վրաստանում։ Գտնվում է Իմերեթի մարզի Զեստափոնի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 439 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Զեստափոնի շրջան
Սև-սպիտակ (ֆիլմ)
Սև-սպիտակ, 1996 թվականին «Հայֆիլմ» կինոստուդիայում նկարահանված հայկական ֆիլմ։
Սյուժե
Աշխարհի ծայրին, լեռնային մի գյուղում յոթ կին պատերազմից իրենց ամուսինների վերադարձին են սպասում։ Բայց երբ ավարտվում է պատերազմը, և գյուղ ընդամենը մի տղամարդ է վերադառնում, հանկարծ պարզվում է, որ այրիացած կանանց տառապալից ու մենակյաց աշխարհում կյանքի վերածննդի համար քավության զոհ է պահանջվում՝ այդ մեկի կյանքը ։
Ծանոթագրություններ
Կատեգորիա:1996 ֆիլմեր Կատեգորիա:Հայկական ֆիլմեր
Ֆուա (քաղաք)
Ֆուա (Foix), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Համարվում է այս գավառի կենտրոնը։ Գտնվում է ծովի մակարդակից 380 մետր բացարձակ բարձրության վրա։ Համայնքի INSEE կոդ՝ 09122։
Բնակչություն
Համայնքի բնակչությունը 2008 թվականին կազմում էր 9 712 մարդ։
Արտաքին հղումներ
Կատեգորիա:Ֆրանսիայի համայնքներ
Շմատ (Ազովի շրջան)
Շմատ (Шмат), գյուղակ Ռուսաստանի Դաշնության Ռոստովի մարզի Ազովի շրջանում։ Մտնում է Օբիլնենսկովո գյուղական համայնքի կազմի մեջ։ Ազով քաղաքից գտնվում է 20 կմ հեռավորության վրա։
Կատեգորիա:Ռոստովի մարզի Ազովի շրջանի բնակավայրեր
Կովալևսկի գյուղական խորհուրդ (այլ կիրառումներ)
Կովալևսկի գյուղական խորհուրդ, կարող է վերաբերել՝
Ալեքսանդրա Գրիպենբերգ
Ալեքսանդրա Գրիպենբերգ (Aleksandra Gripenberg, ծննդյամբ` Alexandra Gripenberg, ), ֆինն քաղաքական և հասարակական գործիչ, բանաստեղծուհի (բազմաթիվ պատմվածքների և ճանապարհորդական նոթերի, ավելի ուշ հրապարակախոսական ստեղծագործությունների հեղինակ), տարբեր պարբերականների խմբագիր։ Գրիպենբերգը շվեդական ծագմամբ Գրիպենբերգների ազնվական ընտանիքի ներկայացուցիչներից էր, որոնք հայտնի էին դեռևս 17-րդ դարից։ Իր ժամանակի ամենահայտնի ֆինն ֆեմինիստներից է, որի համբավը տարածվել էր Ֆինլանդիայի սահմաններից դուրս։ Երկար տարիներ ղեկավարել է Ֆինն կանանց ասոցիացիան (1889–1904 և 1909–1913)։ Մասնակցել է Ֆինլանդիայում առաջին ընդհանուր խորհրդարանական ընտրություններին, եղել Ֆինլանդիայի խորհրդարանի անդամ (1907-1909)։
Մանկություն և պատանեկություն
Ալեքսանդրա Գրիպենբերգը ծնվել է 1857 թվականի օգոստոսի 30-ին, Ֆինլանդիայի Մեծ իշխանության` Կուրկիյոկի համայնքի Հյուսիսային Մերձլադոգա բնակավայրում (այժմ՝ Ռուսաստանի կազմում գտնվող Կարելիայի Հանրապետության Լախդենպոխսկի շրջանի Կուրկիյոկ գյուղական բնակավայր)։ Նրա հայրը կալվածատեր և սենատոր բարոն Յուհան Ուլրիկ Սեբաստիան Գրիպենբերգն էր (1795-1869), որը երկու ամուսնություններից ուներ 17 երեխա։ Ալեքսանդրա Գրիպենբերգի մայրը՝ Մարիա Լովիսա Օրնբերգը (1817-1880), 1842 թվականից եղել է բարոնի երկրորդ կինը, ով ամուսնությունից առաջ աշխատել էր որպես սպասուհի։ Ալեքսանդրան ընտանիքի 16-րդ երեխան էր և միակն էր բոլոր երեխաներից, ով ստացավ բացառապես տնային կրթություն։ Նրա մանկության և պատանեկության տարիները համընկան հոգեբանորեն ծանր ժամանակահատվածի՝ հոր, մայրական կողմի տատի, որոշ ժամանակ անց մոր ծանր հիվանդությանն ու կյանքի վերջին տարիներին։ Նրա անզիջում կրոնասիրությունը, որը նա կրել էր իր ողջ կյանքի ընթացքում, մեծ մասամբ կարելի է բացատրել այդ փակ շրջանով, որը լցված էր հիվանդ ու ծեր մարդկանցով, որտեղ ապրել էր այդքան տարի։ Ինչպես նա գրել է ավելի ուշ, զարմանալի չէ, որ նման «հոգևոր անապատի» պայմաններում իր մելամաղձոտությունը, որը, բնականից, բավականաչափ ուժեղ էր, գերակշռում էր մնացած բոլոր զգացմունքներին։ Սակայն նրան հաջողվեց ելք գտնել իր միայնությունից, զբաղվելով գրական ստեղծագործությամբ։
14 տարեկանում Ալեքսանդրան գրեց իր առաջին պատմվածքը, որը կարդացել էր գրող Սակարիաս Տոպելիուսը և հավանություն տվել գրականությամբ զբաղվելուն, իսկ վեց տարի անց՝ 1878 թվականին, նա (կեղծանվամբ) հրատարակեց «Berättelser» (Կարճ պատմվածքներ) ժողովածուն։ 1880-ականներին Գրիպենբերգը սկսեց ինքնուրույն ապրել, շարունակեց գրել գրական տեքստեր։ Երկու տարի նա ապրեց Զաքարիաս Տոպելիուսի տանը՝ աշխատելով որպես նրա քարտուղար։ Այդ տարիներին նա հրատարակեց (կեղծանունով) երկու ստեղծագործություն` Strån («Խոտիկ», «Ծեղիկ», 1884), և I tätnande led։ Այդ աշխատություններում զգացվում է Թոփելիուսի ուժեղ ազդեցությունը - Գրիպենբերգը գրել էր կանանց մասին ՝ կողմնորոշվելով բարոյականության և ալկոհոլից ձեռնպահ մնալու իդեալների վրա, ինչպես նաև բարձրացնելով ֆիննական ազգային ինքնագիտակցության զարգացման հարցերը։ 1880-ականների կեսերից սկսվեց Գրիպենբերգի խմբագրական գործունեությունը, որով նա շարունակեց զբաղվել մինչև իր կյանքի վերջը, 1885–1889 թվականներին նա Nya Trollsländan–ի («Նոր ճպուռ») շվեդական մանկական ամսագրի խմբագիրն էր, միաժամանակ, 1887-1888 թվականներին նա եղել է ֆիններեն լեզվով Sirkka («Ծղրիդ») մանկական հանդեսի խմբագիրը։
1887 թվականին Գրիպենբերգը մեկնում է Անգլիա` պլանավորելով հիմնականում զբաղվել գրական գործունեությամբ, բայց այդ ուղևորությունը արմատապես փոխեց նրա ապագայի ծրագրերը։ Անգլիայից նա մեկնեց ԱՄՆ, որտեղ 1888 թվականի սկզբին տեղի էր ունենում Կանանց միջազգային խորհրդի հիմնադիր ժողովը։ Այստեղ նա հանդիպեց կանանց շարժման բազմաթիվ ներկայացուցիչների և որոշեց իր կյանքը նվիրել ֆինլանդացի կանանց զարթոնքին և լուսավորությանը, հրաժարվելով իր գրական երազանքներից։